**Informácie potrebné na zvládnutie testu**

**z miestnej krajiny na OK GEO**

* Okres SO (Sobrance) patrí do Košického kraja, jeho rozloha je **538 km2**, počet obyvateľov okresu je **22 380 obyvateľov** (k 31.12.2022), hustota obyvateľstva je **42 ob./km2**a administratívne sa v okrese SO nachádza **47 obcí** (**46 vidieckych obcí a 1 mesto**).
* Stred mesta SO (Sobrance) leží vo výške **119 m n. m.**
* Pôdorys mesta je nepravidelný s hromadným typom zástavby vidieckych sídiel.
* V katastrálnom území SO je **Východoslovenská rovina** reprezentovaná Sobraneckou rovinou.
* Na územie okresu SO zasahujú **Vihorlatské vrchy** s najvyšším vrchom **Vihorlat** (1076 m n.m.).
* Priemerná ročná teplota na Sobraneckej rovine je a ročný úhrn zrážok je **661 mm za rok.**
* Katastrálne patrí územie SO do povodia **Laborca.**
* Celková dĺžka Sobraneckého potoka je 27 km a pramení vo Vihorlatských vrchoch vo výške 900 m n. m.
* Okres SO vznikol pri prvom administratívnom členení po vzniku Československa v r.1923.
* Prvá písomná zmienka o SO pochádza z r. **1409**.
* V Sobraneckých kúpeľoch sa nachádza 5 minerálnych prameňov s vysokým obsahom síranov a CO2 – najznámejší a najvýdatnejší **je Kúpeľný, ďalej Očný, Horná Okenca, Dolná Okenca**.
* Prirodzená potenciálna vegetácia v katastrálnom území SO reprezentujú **jaseňové a jaseňovo-jelšové lužné lesy** podhorské a spoločenstvá krovitých vŕb napr. vŕba trojtyčinková, v. purpurová, v. krehká, v. košikárska, v. biela.
* Najrozšírenejší biotop je biotop **ornej pôdy**, ktorý zaberá takmer **55% rozlohy** katastrálneho územia, zvyšok zaberajú lúky 30% a pasienky 15%.
* Mesto SO zabezpečuje separovaný zber a vývoz tuhého komunálneho odpadu na skládku TKO **v Husáku.**
* Podľa údajov Slovenského štatistického úradu k 31.12.2022 počet obyvateľov **v meste Sobrance bol 5869 obyvateľov**; **najviac obyvateľov v okrese mala obec Bežovce (973 ob.) a najmenej obec Svätuš (100 ob.) a obec Ruská Bystrá (106 ob.).**
* V národnostnej štruktúre obyvateľstva 95,37% podiel tvorí slovenská národnosť; druhý najvyšší podiel má rómska národnosť 0,91%.
* V náboženskej štruktúre obyvateľstva **prevažuje hlavne rímskokatolícke vierovyznanie**, ku ktorému sa hlási 51,09% obyvateľov mesta; na gréckokatolícku cirkev pripadá 33,93%, pravoslávna cirkev je zastúpená 3,37%, reformovaná kresťanská cirkev je 2,19% a bez vierovyznania je 3,59% obyvateľstva.
* Najvýznamnejší agropodnik v regióne je Poľnohospodárske družstvo **Vinohrady v Choňkovciach.**
* Región ani mesto SO nemá železnicu.
* Cestovný ruch možno najefektívnejšie spropagovať výsledným produktom regiónu tzv. Tibavskou vínnou cestou.
* Najdôležitejšie archeologické náleziská v okolí SO sú lokality v Tibave, Vojnatine, Orechovej, Koromli atď.
* Do skupiny dôležitých archeologických lokalít sa v r. 2009 zaradili aj Sobrance- v priestore ulice Pri parku boli objavené základy stredovekej sakrálnej architektúry – pozostatky kostola sv. Juraja.
* Na území mesta SO rastie vzácny strom **Korkovník amurský** (v areáli futbalového štadiónu) a vzácny Jaseň americký (v areáli kúpaliska).
* V septembri 2005 bola na budove Špeciálnej základnej školy na ul. Kpt. Nálepku v SO slávnostne odhalená pamätná tabuľa významnej osobnosti slovenského i európskeho lesníctva a rodáka zo SO – **prof. Ing. Dr. h.c. Miroslava Stolinu, DrSc.**
* V r. 2011 bol v SO vybudovaný **Lesnícky náučný chodník Sobranecké kúpele**; má dĺžku 1800 m a nachádza sa v nadmorskej výške 150 m n. m.; má 17 zastávok; atrakciami sú mini arborétum pri lesnej škôlke, mravenisko, detský poľovnícky posed a miestna **kúpeľná príšerka Eliška.**
* Symbol mesta SO – **erb** z r. 1988 – má základný **modrý podklad, na štíte v hornej časti je zlatá otvorená koruna s troma zastoknutými zlatými klasmi, v dolnej časti sú tri strieborné zvlnené pásy.**
* **Baškovský evanjeliár – najstarší slovenský byzantský evanjeliár** (cca 600 rokov) sa nachádza v sakristii filiálneho chrámu v Baškovciach zasvätenom Nanebovstúpeniu Pána.
* **„Modrá lagúna“ v Beňatine** je pôvodne kameňolom, kde sa v minulosti ťažil vápenec a neskôr bolo toto miesto zaplavené spodnou vodou; v blízkosti sa nachádza aj prírodná pamiatka **Beňatinský travertín**.
* Medzi ďalšie pamiatky regiónu patria **drevené kostolíky v Inovciach a Ruskej Bystrej; Podhoroďský hradný vrch** a prírodné pamiatky **Morské oko a Sninský kameň v CHKO Vihorlat.**
* Naj. obce okresu SO: **najviac obyvateľov –** **Bežovce, najmenej obyvateľov – Svätuš; najväčšia rozloha – Vyšná Rybnica, najmenšia rozloha – Pinkovce; najstaršia obec – Bežovce, najmladšia obec – Remetské Hámre; najvyššie položená obec – Inovce, najnižšie položená obec – Blatná Polianka.**
* V obci Tibava, ktorá sa nachádza na križovatke Gotickej a Vínnej cesty sa nachádzajú chránené solitéry zelene **– Platan javorolistý a Lipa malolistá**.

*© PaedDr. Lenka Borzová (predsedníčka okresnej komisie Geografickej olympiády)*